Ehdotus neuvoston asetukseksi (EY) erityisistä toimenpiteistä elävien kasvien ja kukkaviljelytuotteiden alalla /* KOM/96/0261 lopull. - CNS 96/0155 */



Virallinen lehti nro C 216 , 26/07/1996 s. 0014



Ehdotus neuvoston asetukseksi (EY) erityisistä toimenpiteistä elävien kasvien ja kukkaviljelytuotteiden alalla (96/C 216/09) KOM(96) 261 lopull. - 96/0155(CNS) (Komission esittämä 12 päivänä kesäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että elävien kasvien ja kukkaviljelytuotteiden tuotanto on taloudellisesti merkittävää toimintaa useassa Euroopan unionin maassa, Euroopan yhteisön sisäisen tuotannon lisääntymisen sekä kolmansista maista tapahtuvan tuonnin lisääntymisen seurauksena kyseisten tuotteiden tarjonta kasvaa nopeasti; tämän vuoksi niiden kulutusta olisi edistettävä, yhteisön tuotteiden kulutusta voidaan lisätä yhteisössä ja sen ulkopuolella erityisesti nykyisille tai mahdollisille käyttäjille suunnatulla paremmalla tiedonvälityksellä ja tuotannon täsmällisemmällä mukauttamisella kuluttajien vaatimuksiin, alan eri ammattiryhmien on erityisesti osallistuttava kulutuksen kehittämiseen tähtäävien keinojen toimeenpanemiseen, olisi säädettävä yhteisön taloudellisesta osallistumisesta erityisten kulutuksen lisäämiseen tähtäävien toimien kannustamiseksi; on syytä säätää rahoitettujen toimien järjestelmällisestä arvioinnista tavoitteiden saavuttamisen kannalta, säädetyillä toimenpiteillä pyritään elävien kasvien ja kukkaviljelytuotteiden markkinoiden säätelyyn; tämän vuoksi yhteisön osallistumisesta aiheutuvia menoja olisi pidettävä yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (1) 3 artiklassa tarkoitettuna interventiona, ON ANTANUT TÄMÄN ASETUKSEN: 1 artikla Yhteisö voi osallistua yhteisön elävien kasvien ja kukkaviljelytuotteiden (CN-koodi 06) kulutuksen kehittämiseen sisämarkkinoilla tähtäävien, alan toimintoja edustavien ryhmittymien esittämien ja toimeenpanemien toimien rahoitukseen. 2 artikla 1. Edellä 1 kohdassa tarkoitettujen toimien tavoitteena on mainostus ja suhdetoiminta, mukaan lukien messujen ja muiden kaupallisten tilaisuuksien järjestäminen ja niihin osallistuminen yhteisössä ja sen ulkopuolella. Toimia voivat edeltää kuluttajien asenteiden ja käyttäytymisen määrittämiseen tähtäävät markkinatutkimukset, jos niitä pidetään tarpeellisina, ja niihin voi tarvittaessa liittyä alan erilaisten taloudellisten toimijoiden markkinointineuvonta. 2. Edellä 1 artiklassa tarkoitettuja toimenpiteitä ei saa suunnata tavaramerkkien mukaan, eivätkä ne saa suosia tietystä jäsenvaltiosta peräisin olevia tuotteita. 3 artikla 1. Osallistumista tässä asetuksessa säädettyjen toimien rahoitukseen pidetään asetuksen (ETY) N:o 729/70 3 artiklassa tarkoitettuna maatalousmarkkinoiden säätelyyn tähtäävänä interventiotoimenpiteenä. 2. Rahoitusosuus voi olla enintään 60 prosenttia toimien tosiasiallisista kuluista. 4 artikla Yhteisö ei voi rahoittaa 1 artiklassa tarkoitettuja toimia yli kolmen vuoden jakson aikana. Viimeisen vuoden aikana toteutetaan arviointitutkimus. Tämän tutkimuksen tarkoituksena on arvioida 1 artiklassa säädettyjen tavoitteiden toteuttamisaste sekä kyseisen toimen jatkamismahdollisuudet. 5 artikla Tässä asetuksessa säädetyt toimenpiteet määritetään ja tämän asetuksen soveltamista koskevat yksityiskohtaiset säännöt vahvistetaan elävän kasviaineiston ja kukkaviljelytuotteiden yhteisen markkinajärjestelyn luomisesta 27 päivänä helmikuuta 1968 annetun neuvoston asetuksen (ETY) N:o 234/68 (2) 14 artiklassa säädetyn menettelyn mukaisesti. 6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (ETY) N:o 1287/95 (EYVL N:o L 125, 8.6.1995, s. 1). (2) EYVL N:o L 55, 2.3.1968, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL N:o L 349, 31.12.1994, s. 105).